Kendall is terug! | SARIE
Kendall is terug!
Sy's terug! En vir die wat nie geweet het sy is weg nie – die Kardashians se jonger halfsuster Kendall Jenner het verlede week van die sosialemedia-platform Instagram "verdwyn". Nou blyk dit dat sy net 'n blaaskans van dié platform geneem het.
Maar die detoks het nie lank gehou nie. Die 21-jarige supermodel het Sondag haar 68,8 miljoen volgelinge op die platform verras met dié nuwe foto's
En met 1,4 miljoen likes is dit veilig om te sê haar volgelinge is besonder bly oor die nuus dat sy terug is. Kendall het onlangs op The Ellen Degeneres Show verskyn en oor haar keuse gesels. "Die eerste ding wat ek doen wanneer ek wakker word, was om na my Instagram te kyk. Dit is 'n detoks, ek sal terug wees", het sy aan Ellen vertel.
Kendall verskyn binnekort in die 2016 Victoria's Secret-modeskou in Parys, Frankryk. Dit sal haar tweede verskyning as "engel" op die loopplank wees.